Előterjesztés

Mórágyi Roma Nemzetiségi Önkormányzat Képviselő-testületének
2014. április 25-én tartandó rendes ülésére 

2. számú napirend
Tárgy: Tájékoztató a Mórágyi Roma Nemzetiségi Önkormányzat 2013. évi költségvetésének végrehajtásáról

Előterjesztő: Petrovics Gizella Ingrid elnök

Az előterjesztést készítette: Bakó Józsefné jegyző

Tisztelt Képviselő-testület!

Az államháztartásról szóló 2011. évi CXCV. Törvény (Áht.) 91.§ (3) bekezdése alapján a Bátaapáti Közös Önkormányzati Hivatal Mórágyi Kirendeltsége elkészítette a Roma Nemzetiségi Önkormányzat 2013. évi költségvetésének végrehajtásáról szóló tájékoztatóját.

Ennek alapján a képviselő-testület figyelemmel kísérheti a gazdálkodást, a jóváhagyott feladatok végrehajtását. 

Bevételek alakulása

A nemzetiségi önkormányzat központi költségvetésből származó bevételének teljesülése az éves előirányzat 100 %-a. Az általános működési támogatáson 222 ezer Ft felül – 355 ezer forint összegű feladatalapú támogatás volt, ez összesen 577 ezer forint; valamint 4 ezer forint egyéb - működési bevétel. A nemzetiségi önkormányzat 2012. évi pénzmaradványa 192 ezer forint volt.
Kiadások alakulása

A roma nemzetiségi önkormányzat kiadásainak teljesítése az éves előirányzat 79,69 %-a, mely 616 ezer Ft volt.

- dologi kiadások                             411 ezer
           - támogatások, pénzeszköz átadás    30  ezer
            - ellátottak pénzbeli juttatása           175 ezer

A roma nemzetiségi önkormányzat pénzkészlete 2013. december 31-én 157 ezer forint, melyet a 2014. évre feladatterhelten vitt át. 
Kérem a Tisztelt Képviselő-testületet, hogy tájékoztatót vegye tudomásul, hozza meg határozatát.
Mórágy, 2014. április 18.








Petrovics Gizella  Ingrid  sk









Elnök
Határozati javaslat

A Mórágyi Roma Nemzetiségi Önkormányzat Képviselő-testülete a nemzetiségi önkormányzat 2013. évi költségvetésének végrehajtásáról szóló előterjesztést megtárgyalta, azt elfogadja.

                                                                                          Petrovics Gizella Ingrid sk.

